CELEX: 32022R0684
Language: sk
Date: 2022-04-28 00:00:00
Title: Vykonávacie nariadenie Komisie (EÚ) 2022/684 z 28. apríla 2022, ktorým sa mení vykonávacie nariadenie (EÚ) 2017/2470, pokiaľ ide o podmienky používania novej potraviny galaktooligosacharid (Text s významom pre EHP)

29.4.2022   
               
               
                  SK
               
               
                  Úradný vestník Európskej únie
               
               
                  L 126/10
               
            
         VYKONÁVACIE NARIADENIE KOMISIE (EÚ) 2022/684
         z 28. apríla 2022,
         ktorým sa mení vykonávacie nariadenie (EÚ) 2017/2470, pokiaľ ide o podmienky používania novej potraviny galaktooligosacharid
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2015/2283 z 25. novembra 2015 o nových potravinách, ktorým sa mení nariadenie Európskeho parlamentu a Rady (EÚ) č. 1169/2011, ktorým sa zrušuje nariadenie Európskeho parlamentu a Rady (ES) č. 258/97 a nariadenie Komisie (ES) č. 1852/2001 (1), a najmä na jeho článok 12,
         keďže:
         
                     (1)
                  
                  
                     V nariadení (EÚ) 2015/2283 sa stanovuje, že na trh v rámci Únie sa môžu umiestňovať iba tie nové potraviny, ktoré sú povolené a zaradené do únijného zoznamu.
                  
               
                     (2)
                  
                  
                     Vykonávacím nariadením Komisie (EÚ) 2017/2470 (2) sa podľa článku 8 nariadenia (EÚ) 2015/2283 zriadil únijný zoznam nových potravín.
                  
               
                     (3)
                  
                  
                     Únijný zoznam stanovený v prílohe k vykonávaciemu nariadeniu (EÚ) 2017/2470 zahŕňa galaktooligosacharid ako povolenú novú potravinu.
                  
               
                     (4)
                  
                  
                     Podľa článku 5 nariadenia Európskeho parlamentu a Rady (ES) č. 258/97 (3) bolo povolené umiestniť galaktooligosacharid na trh ako novú potravinu na použitie vo viacerých potravinách, medzi nimi aj v počiatočnej a následnej dojčenskej výžive v zmysle vymedzenia v nariadení Európskeho parlamentu a Rady (EÚ) č. 609/2013 (4).
                  
               
                     (5)
                  
                  
                     Vykonávacím nariadením Komisie (EÚ) 2021/900 (5) sa povolila zmena podmienok používania novej potraviny galaktooligosacharid. Konkrétne sa prípustné množstvo novej potraviny galaktooligosacharid vo výživových doplnkoch vymedzených v smernici Európskeho parlamentu a Rady 2002/46/ES (6) pre bežnú populáciu s výnimkou dojčiat a malých detí zvýšilo z 0,333 kg galaktooligosacharidu/kg výživového doplnku (33,3 %) na 0,450 kg galaktooligosacharidu/kg výživového doplnku (45,0 %).
                  
               
                     (6)
                  
                  
                     Spoločnosť Dairy Crest Ltd obchodujúca pod názvom Saputo Dairy UK (ďalej len „žiadateľ“) predložila 19. novembra 2019 Komisii v súlade s článkom 10 ods. 1 nariadenia (EÚ) 2015/2283 žiadosť o zmenu podmienok používania novej potraviny galaktooligosacharid. Žiadateľ požiadal o rozšírenie používania galaktooligosacharidu na mliečne cukrovinky, syry a tavené syry, maslo a nátierky určené pre bežnú populáciu.
                  
               
                     (7)
                  
                  
                     V súlade s článkom 10 ods. 3 nariadenia (EÚ) 2015/2283 sa Komisia 21. decembra 2020 obrátila na Európsky úrad pre bezpečnosť potravín (ďalej len „úrad“) a požiadala ho o vedecké stanovisko na základe posúdenia navrhovaného rozšírenia používania novej potraviny galaktooligosacharid.
                  
               
                     (8)
                  
                  
                     Úrad 14. septembra 2021 v súlade s článkom 11 nariadenia (EÚ) 2015/2283 prijal svoje vedecké stanovisko pod názvom Safety of the extension of use of galacto-oligosaccharides as a Novel food pursuant to Regulation (EU) 2015/2283 [Bezpečnosť rozšírenia používania galaktooligosacharidov ako novej potraviny podľa nariadenia (EÚ) 2015/2283] (7).
                  
               
                     (9)
                  
                  
                     Úrad vo svojom vedeckom stanovisku dospel k záveru, že nová potravina, ktorá sa skladá z ≥ 57 % sušiny galaktooligosacharidu, laktózy a príbuzných sacharidov, je pri navrhovanom rozšírení používania na mliečne cukrovinky, syry a tavené syry, maslo a nátierky bezpečná, a preto je podmienky používania galaktooligosacharidu vhodné zmeniť.
                  
               
                     (10)
                  
                  
                     Informácie uvedené v žiadosti a v stanovisku úradu poskytujú dostatočné dôvody na vyvodenie záveru, že navrhované zmeny podmienok používania novej potraviny sú v súlade s článkom 9 a článkom 12 ods. 1 nariadenia (EÚ) 2015/2283 a mali by sa schváliť.
                  
               
                     (11)
                  
                  
                     Príloha k vykonávaciemu nariadeniu (EÚ) 2017/2470 by sa preto mala zodpovedajúcim spôsobom zmeniť.
                  
               
                     (12)
                  
                  
                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO NARIADENIE:
         
            Článok 1
            Príloha k vykonávaciemu nariadeniu (EÚ) 2017/2470 sa mení v súlade s prílohou k tomuto nariadeniu.
         
         
            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 28. apríla 2022
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 327, 11.12.2015, s. 1.
         
            (2)  Vykonávacie nariadenie Komisie (EÚ) 2017/2470 z 20. decembra 2017, ktorým sa zriaďuje únijný zoznam nových potravín v súlade s nariadením Európskeho parlamentu a Rady (EÚ) 2015/2283 o nových potravinách (Ú. v. EÚ L 351, 30.12.2017, s. 72).
         
            (3)  Nariadenie Európskeho Parlamentu a Rady (ES) č. 258/97 z 27. januára 1997 o nových potravinách a nových prídavných látkach (Ú. v. ES L 43, 14.2.1997, s. 1).
         
            (4)  Nariadenie Európskeho parlamentu a Rady (EÚ) č. 609/2013 z 12. júna 2013 o potravinách určených pre dojčatá a malé deti, potravinách na osobitné lekárske účely a o celkovej náhrade stravy na účely regulácie hmotnosti a ktorým sa zrušuje smernica Rady 92/52/EHS, smernica Komisie 96/8/ES, 1999/21/ES, 2006/125/ES a 2006/141/ES, smernica Európskeho parlamentu a Rady 2009/39/ES a nariadenie Komisie (ES) č. 41/2009 a (ES) č. 953/2009 (Ú. v. EÚ L 181, 29.6.2013, s. 35).
         
            (5)  Vykonávacie nariadenie Komisie (EÚ) 2021/900 z 3. júna 2021, ktorým sa podľa nariadenia Európskeho parlamentu a Rady (EÚ) 2015/2283 povoľuje zmena podmienok používania novej potraviny „galaktooligosacharid“ a ktorým sa mení vykonávacie nariadenie Komisie (EÚ) 2017/2470 (Ú. v. EÚ L 197, 4.6.2021, s. 71).
         
            (6)  Smernica Európskeho parlamentu a Rady 2002/46/ES z 10. júna 2002 o aproximácii právnych predpisov členských štátov týkajúcich sa potravinových doplnkov (Ú. v. ES L 183, 12.7.2002, s. 51).
         
            (7)  Vestník EFSA (EFSA Journal) (2021) 19(10):6844.
      
      
         
            PRÍLOHA
            
                         
                     
                     
                        V tabuľke 1 (Povolené nové potraviny) prílohy k vykonávaciemu nariadeniu (EÚ) 2017/2470 sa zápis týkajúci sa novej potraviny galaktooligosacharid nahrádza takto:
                        
                           
                                       „Povolená nová potravina
                                    
                                    
                                       Podmienky, za ktorých možno novú potravinu používať
                                    
                                    
                                       Doplňujúce špecifické požiadavky na označovanie
                                    
                                    
                                       Iné požiadavky
                                    
                                    
                                       Ochrana údajov
                                    
                                 
                                       Galaktooligosacharid
                                    
                                    
                                       
                                          Konkrétna kategória potravín
                                       
                                    
                                    
                                       
                                          Najvyššie prípustné množstvo [vyjadrené ako hmotnostný podiel galaktooligosacharidu (v kg) a konečnej potraviny (v kg)]
                                       
                                    
                                    
                                        
                                    
                                    
                                        
                                    
                                    
                                        
                                    
                                 
                                       Výživové doplnky v smernici 2002/46/ES nesprávne vymedzené ako „potravinové doplnky“
                                    
                                    
                                       0,333 
                                    
                                 
                                       Výživové doplnky v smernici 2002/46/ES nesprávne vymedzené ako „potravinové doplnky“, s výnimkou dojčiat a malých detí
                                    
                                    
                                       0,450  (zodpovedá 5,4  g galaktooligosacharidu na porciu; maximálne 3 porcie na deň do maximálne 16,2  g/deň)
                                    
                                 
                                       Mlieko
                                    
                                    
                                       0,020 
                                    
                                 
                                       Mliečne nápoje
                                    
                                    
                                       0,030 
                                    
                                 
                                       Náhrada dávky jedla na účely regulácie hmotnosti (vo forme nápojov)
                                    
                                    
                                       0,020 
                                    
                                 
                                       Nápoje z analógov mliečnych výrobkov
                                    
                                    
                                       0,020 
                                    
                                 
                                       Jogurt
                                    
                                    
                                       0,033 
                                    
                                 
                                       Dezerty na báze mliečnych výrobkov
                                    
                                    
                                       0,043 
                                    
                                 
                                       Mrazené dezerty na báze mliečnych výrobkov
                                    
                                    
                                       0,043 
                                    
                                 
                                       Ovocné a energetické nápoje
                                    
                                    
                                       0,021 
                                    
                                 
                                       Nápoje na náhradu dávky jedla pre dojčatá
                                    
                                    
                                       0,012 
                                    
                                 
                                       Detské šťavy
                                    
                                    
                                       0,025 
                                    
                                 
                                       Detské jogurtové nápoje
                                    
                                    
                                       0,024 
                                    
                                 
                                       Detské dezerty
                                    
                                    
                                       0,027 
                                    
                                 
                                       Detské desiate
                                    
                                    
                                       0,143 
                                    
                                 
                                       Detské cereálie
                                    
                                    
                                       0,027 
                                    
                                 
                                       Nápoje určené na krytie výdaja energie pri intenzívnej svalovej námahe, najmä pre športovcov
                                    
                                    
                                       0,013 
                                    
                                 
                                       Šťavy
                                    
                                    
                                       0,021 
                                    
                                 
                                       Náplne do ovocných koláčov
                                    
                                    
                                       0,059 
                                    
                                 
                                       Ovocné prípravky
                                    
                                    
                                       0,125 
                                    
                                 
                                       Tyčinky
                                    
                                    
                                       0,125 
                                    
                                 
                                       Cereálie
                                    
                                    
                                       0,125 
                                    
                                 
                                       Počiatočná a následná výživa dojčiat v zmysle vymedzenia v nariadení (EÚ) č. 609/2013
                                    
                                    
                                       0,008 
                                    
                                 
                                       Mliečne cukrovinky
                                    
                                    
                                       0,05 
                                    
                                 
                                       Syry a tavené syry
                                    
                                    
                                       0,1 
                                    
                                 
                                       Maslo a roztierateľné tuky
                                    
                                    
                                       0,1 “.